
Част първа

І. ВЪВЕДЕНИЕ
1. Правно основание за извършване на одита

Одитът е извършен на основание чл. 52 от Закона за Сметната палата, Програмата за одитната дейност на Сметната палата на Република България за 2014 г. и в изпълнение на Заповед № ОР4-03-004 от 15.09.2014 г. на Мустафа Занков, член на Сметната палата и ръководител на Отделение IV.

2. Предмет на одита

Предмет на одита е Годишният финансов отчет (ГФО) на община Златоград за  2013 г.

3. Елементи на одитирания годишен финансов отчет 
Финансовият одит се извърши на годишния финансов отчет, който включва:

3.1. Баланс към 31.12.2013 г.

3.2. Годишните отчети за касовото изпълнение на бюджета и извънбюджетните сметки и фондове за периода от 01.01.2013 г. до 31.12.2013 г., в т.ч.:

· Отчет за касовото изпълнение на бюджета (Б-3);

· Отчет за касовото изпълнение на извънбюджетните сметки и фондове        (ИБСФ -3);

· Отчет за касовото изпълнение на операциите и наличностите по сметките за чужди средства (ИБСФ -3 с код 33) ;

· Отчет за извънбюджетните сметки на бенефициенти на Кохезионния и Структурните фондове към Националния фонд (ИБСФ -3 - КСФ);

· Отчет за извънбюджетните сметки на бенефициенти на Разплащателната агенция към ДФ „Земеделие“ (ИБСФ-3);

· др. отчетни форми, съгласно указания на МФ.

3.3. Приложение към ГФО за 2013 г., което съдържа обяснителна записка за изпълнението на бюджета и извънбюджетните сметки и фондове, прилаганата счетоводна политика, информация за състоянието и изменението на активи, пасиви, приходи и разходи, както и справки разшифровки, съгласно указанията на МФ.

3. Обхват  

Основните области, които са обхванати при изпълнение на одитната задача са:

3.2. Проверка на годишния отчет за касовото изпълнение на бюджета и извънбюджетните сметки и фондове относно:

· съответствие на формата, съдържанието и представянето на отчета с приложимите изисквания; 

· вярно и честно представяне на информацията в отчета, в съответствие с приложимата рамка за финансово отчитане;

· взаимовръзка между счетоводни сметки от СБП и параграфи от ЕБК за одитираната година.

3.3. Проверка на баланса към 31 декември относно: 

· съответствие на отразените в баланса стопански, финансови и счетоводни операции с приложимата рамка за финансово отчитане; 

· вярно и честно представяне на финансовото състояние и имуществото на одитираната организация;

· последователност при прилаганата счетоводна политика и индивидуален сметкоплан;

· съответствие на извършената годишна инвентаризация на активите и пасивите и осчетоводяването на резултатите от нея в съответствие с действащото счетоводно законодателство и вътрешни актове на одитираната организация;

· съответствие на формата, съдържанието, изготвянето и представянето на годишния баланс и приложенията към него с нормативните изисквания.

3.4. Проверка на приложенията към Годишния финансов отчет 

Приложенията към ГФО (обяснителна записка, информация за състоянието и изменението на основните активи, пасиви, приходи и разходи) са проверени относно съответствието на включената в тях информация със съдържанието на баланса, оборотната ведомост и други източници на информация, както и с приложимата рамка за финансово отчитане.

3.5. Системата за вътрешен контрол в одитираната организация

Системата за вътрешен контрол е оценена от гледна точка на способността й да осигури изготвянето на финансов отчет, който не съдържа съществени отклонения, независимо дали те се дължат на измама или грешка.

4. Основни финансови параметри на одитирания годишен финансов отчет 

	№
	Показател
	Сума - лв

	1.
	Актив/Пасив на баланса
	14 031 862

	2.
	Задбалансови активи
	45 833 891

	3.
	Отчет за касово изпълнение на бюджета (общо разходи)
	9 385 993

	4.
	Отчетени разходи по проекти финансирани от Кохезионния и Структурните фондове на ЕС (ИБСФ – 3- КСФ)
	2 718 735

	5.
	Отчетени разходи по проекти финансирани от Разплащателната агенция към ДФ „Земеделие“ (ИБСФ – 3)
	1 807 010

	6.
	Наличностите по сметките за чужди средства (ИБСФ – 3 с код 33 – наличности в края на периода)
	112721

	7.
	Ниво на същественост за финансовият отчет като цяло
	1 196 894


ІІ. Отговорност на ръководството на одитираната организация за финансовия отчет

Ръководството е отговорно за изготвянето и достоверното представяне на информацията в този финансов отчет, в съответствие с приложимата обща рамка за финансово отчитане, както и за функционирането на система за вътрешен контрол, необходима за изготвянето на финансов отчет, който да не съдържа съществени отклонения, независимо дали се дължат на измама или грешка.

ІІІ. Отговорност на одитора

Отговорността на Сметна палата се свежда до изразяване на независимо одитно становище по този финансов отчет, основаващо се на резултатите от извършения одит. Одитът бе проведен в съответствие със Закона за Сметната палата и основните одитни приципи на Международните стандарти на Върховните одитни институции. Тези стандарти налагат спазване на етичните изисквания, както и одитът да бъде планиран и проведен така, че одиторите да се убедят в разумна степен на увереност, доколко финансовият отчет не съдържа съществени отклонения.

Одитът включи изпълнението на процедури с цел получаване на одитни доказателства относно сумите и оповестяванията, представени във финансовия отчет. Избраните процедури са въпрос на независима одитна преценка, включително оценка на рисковете от съществени отклонения във финансовия отчет, независимо дали те се дължат на измама или на грешка. При извършването на тези оценки на риска се взе под внимание системата за вътрешен контрол, свързана с изготвянето и достоверното представяне на финансов отчет, който да дава вярна и честна представа, от страна на организацията, за да се разработят одитни процедури, които са подходящи при тези обстоятелства, но не с цел изразяване на становище относно ефективността на цялостната система за вътрешен контрол на организацията. Одитът също така включи оценка на уместността на прилаганите счетоводни политики и разумността на приблизителните счетоводни оценки, направени от ръководството, както и оценка на цялостното представяне във финансовия отчет.

Част втора

КОНСТАТАЦИИ или База за изразяване на становище

ГФО на община Златоград е изготвен при спазване на ДДС № 11 от 18.12.2013 г. на МФ относно изготвяне и представяне на отчетите за касово изпълнение на бюджетите, на извънбюджетните сметки/фондове и на сметките за чужди средства към 31.12.2013 г.

При отчитането на приходите, разходите, трансферите и операциите с финансови активи и пасиви в отчета за касовото изпълнение на бюджета и ИБСФ са спазени изискванията за взаимовръзка между параграфите/подпараграфите от ЕБК и счетоводните сметки от СБП. Финансовата информация в отчета е представена достоверно, при спазване на  нормативните изисквания и указанията на МФ. 
 
При функционирането на счетоводната система е осигурено хронологично регистриране на счетоводните операции. Счетоводната информация е обобщена като е осигурено равенство и взаимовръзка между данните на аналитично и синтетично ниво. Прилаганата счетоводната политика не е променяна през одитирания период и е съобразена със ЗСч. 
Спазени са изискванията на ДДС № 20 от 2004 г. на МФ относно начисляването на провизии и разходи по корективни сметки, както и при осчетоводяването на приписани приходи и разходи в края на отчетната година


Операциите за отчитане на капиталовите разходи са в съответствие с изискванията на приложимата рамка за финансово отчитане през 2013 г.

Счетоводните операции съставени за разпоредителните сделки с общинско имущество са документално обосновани и правилно отчетени на начислена и касова основа.

Приходите и разходите от стопанска дейност са осчетоводявани ежемесечно по съответните сметки от раздели 6 и 7 на СБП и тримесечно и годишно по задбалансовите сметки, съгласно т.12.2. от ДДС № 20 от 2004 г
.

При провеждането на годишната инвентаризация са спазени изискванията на ЗСч. и вътрешните правила на общината.

Спазени са изискванията на ЗСч., счетоводните стандарти, ДДС № 20 от 2004 г. и ДДС №№ 11 и 12 от18.12.2013 г. на МФ по отношение на формата, съдържанието, изготвянето и представянето на годишния баланс и приложенията към него.
 

Към ГФО са приложени обяснителни записки за изпълнението на бюджета и извънбюджетните сметки и фондове, прилаганата счетоводна политика и информация за състоянието и изменението на основните активи, пасиви, приходи и разходи, разшифровки, информация за структурата на себестойността на дейностите, отчитани по сметки от група 65 „Разходи за придобиване на активи, текущ и основен ремонт по стопански начин“ от СБП, справки за провизии и корективи на вземания и задължения, данни за салдата по сметките от групи 10 и 11 и нетното салдо на сметките от раздели 6 и 7 към 31.12.2011 г., преди приключвателните операции. Приложени са декларации, гарантиращи верността и пълнотата на данните в отчетите с тези от счетоводната система и гарантиращи идентичност на информацията на техническия носител и хартиения носител, с тези от счетоводната система. Приложенията към ГФО предоставят достатъчна, надеждна и аналитична информация за финансовото състояние на общината към 31.12.2013 г.


В ГФО на община Златоград не са констатирани отклонения, които да оказват влияние върху достоверността на данните в баланса и отчета за касово изпълнение.
I. Отклонения, коригирани по време на одита

1. В ОУ с. Долен, ОУ с. Ерма река и ЦДГ „Снежанка“- Златоград по сметка 9901 „Земи, гори и трайни насаждения“ не са взети счетоводни операции за 42 532 лв., с които да се осчетоводят измененията, настъпили към 31.12.2013 г. в стойността на земята. Не са спазени изискванията на чл. 4, ал. 1, т. 1 от ЗСч., и т. 16.24. от ДДС № 20/2004 г. на МФ. 

2. Към 31.12.2012 г. крайното салдо на сметка 1102 „Акумулиран прираст/намаление от извънбюджетни дейности“ е 291 453 лв., а към 01.01.2013 г. началното салдо на сметката в отчетна група ИБСФ е нулево. Не е спазен принципът за стойностна връзка между начален и краен счетоводен баланс, регламентиран в чл. 4, ал. 1, т. 7 от ЗСч. 

3. При осчетоводяване на задбалансови активи и пасиви са използвани неправилно кореспондиращите сметки 9981 „Кореспондираща сметка за задбалансови активи” и 9989 „Кореспондираща сметка за задбалансови пасиви“ в отчетна група „Бюджет”. В резултат на това е установена разлика между сбора на оборотите по активните и по пасивните задбалансови сметки и оборотите по съответните кореспондиращи сметки.

4. През 2013 г. е извършен преглед за обезценка на сградите. Взети са неправилни счетоводни операции като сгради в гр.Златоград, с.Долен и с.Ерма река са отписани и отново осчетоводени с новата им по-ниска стойност: по дебита на сметка 6990 „Намаление в нетните активи от други събития“ в размер на 96 315 лв.; по кредита на сметка 7990 „Прираст в нетните активи от други събития“ - 69 931 лв.; по дебита и кредита на сметка 2039 „Други сгради“ - 21 458 лв.; и по сметка 7801 „Положителни преоценки на активи“ - 11 105 лв. За корекцията в резултат от измененията на текущата възстановима стойност размер на 36 971 лв. не е използвана сметка 7802 „Отрицателна преоценка на активи“. Не са спазени изискванията на чл. 4, ал. 1, т. 3 от ЗСч., както и          т. 16.24. от ДДС №20 от 2004 г. на МФ. 


С писмо с вх. № 109 от 25.09.2014 г. в Сметната палата са представени коригирани сборен баланс с оборотни ведомости, потвърдено от системата в МФ на 30.09.2014 г. 

Настоящият одитен доклад е изготвен в 2 еднообразни екземпляра, по един за община Златоград и един за Сметната палата и е неразделна част от одитното становище. 

В подкрепа на констатациите са събрани 22 броя одитни доказателства, които заедно с работните документи, отразяващи отделните етапи на одитния процес, се намират в ИРМ на Сметната палата гр. Кърджали. При необходимост можете да се запознаете с тяхното съдържание на адрес: гр. Кърджали, бул. „България“ № 41, ет. 6,        стая 617 .

ОПИС НА ОДИТНИТЕ ДОКАЗАТЕЛСТВА КЪМ ОДИТЕН ДОКЛАД

	№  
	Одитни доказателства
	Брой страници

	01
	РД № 2.1.Проверка за наличие и съответствие за елементите на годишния отчет за касовото изпълнение на бюджета за 2012 г.
	2

	02
	РД № 2.6.Проверка на взаимовръзките и зависимостите между счетоводните сметки за операции с ФАП от СБП и параграфите от ЕБК  за ИБСФ- чужди средства
	3

	03
	РД № 2.7. Проверка на взаимовръзките между разходните счетоводни сметки на СБП и параграфите от ЕБК за ИБСФ
	7

	04
	РД № 2.10 Проверка на взаимовръзките между счетоводните сметки за трансфери от СБП и параграфите от ЕБК по ИБСФ
	3

	05
	РД № 2.18.Проверка на взаимовръзките и зависимостите между счетоводните сметки за операции с ФАП от СБП и параграфите от ЕБК
	15

	06
	РД № 2.13.Проверка на взаимовръзките между разходните счетоводни сметки от СБП и разходните параграфи на ЕБК 
	6

	07
	РД № 2.27. Проверка на взаимовръзките между счетоводните сметки за приходи от СБП и параграфите от ЕБК  по ИБСФ
	4

	08
	РД №2.28. Проверка на взаимовръзките между счетоводните сметки за трансфери от СБП и параграфите от ЕБК по ИБСФ
	2

	09
	РД № 2.30. Проверка на взаимовръзките между приходните счетоводни сметки на СБП и параграфите от ЕБК за бюджетните средства на общината
	4

	10
	РД №2.31. Проверка на взаимовръзките между  счетоводни сметки за трансфери на СБП и параграфите от ЕБК за общината
	2

	11
	РД № 2.9. Проверка на счетоводните операции, свързани с изпълнение на указанията, дадени с ДДС № 20 от 2004 г. на МФ, относно начисляване на провизии, приходи и разходи по корективни сметки в края на отчетната година
	3

	12
	РД № 2.5.Тестове по същество за проверка на твърдението за вярност на отчетените капиталови разходи към 31.12.13 г.
	8

	13
	РД № 2.32.Проверка на планираните и отчетените КР
	1

	14

ОДИТНО СТАНОВИЩЕ 

ЗА ЗАВЕРКА БЕЗ РЕЗЕРВИ 

на Годишния финансов отчет на община Златоград за 2013 г. 

София, 2014 г.
  Настоящото одитно становище е изготвено на основание чл. 52, ал. 7 от Закона за Сметната палата и отразява резултатите от извършения финансов одит на годишния финансов отчет на община Златоград за 2013 г.

Резултатите от извършения финансов одит, представени в Одитен доклад                 № 0400300414, предоставят достатъчна и подходяща база за изразеното одитно становище.

Независимо одитно становище

Финансовият отчет дава вярна и честна представа за финансовото състояние и имуществото на община Златоград към 31 декември 2013 година, в съответствие с приложимата обща рамка за финансово отчитане.

Финансовият отчет на община Златоград за 2013 г. се заверява без резерви.

� Одитно доказателство № 01


� Одитни доказателства № № от 02 до10 


� Одитно доказателство №11 


� Одитни доказателства№№ 12, 13 и 14


� Одитно доказателство №15 


� Одитно доказателство № 16


�Одитно доказателство № 17


� Одитно доказателство № 18


� Одитно доказателство № 19


� Одитни доказателства № № 20-21


� Одитно доказателство № № 22 


� Одитно доказателство №№ 22


� Одитни доказателства №№ 20-21 

